En ung mand fra Aars kom slemt til skade natten til onsdag, da han kørte galt på sin Puch Maxi i Farsø. Den 25-årige kom kørende mod øst ad Hestbækvej, da han klokken 02.29 forulykkede i en kurve, lige inden vejen møder Nibevej. - Kurven er for skarp til, at han kan styre den, så han kommer til at køre i grøften, fortæller politikommissær Mikkel Brügmann fra Nordjyllands Politi om solouheldet. Den forulykkede mand blev kørt til Regionshospitalet Viborg for at få behandling for sine skader. Han klagede over smerter i ryggen, da ambulancen hentede ham. Men han var ikke i livsfare. - Vi er ved at kigge ind i, om der har været spiritus indblandet, siger politikommissær Mikkel Brügmann.

Referat:
Ingen andre var involveret i uheldet, der sendte ofret på skadestuen med rygsmerter.